Държавен вестник, бр. 22, 2022 г., стр. 83

БРОЙ  22	
Д Ъ Р Ж А В Е Н  В Е С Т Н И К 	
СТР.  83  
дирекция да отстрани недостатъците в три- 
дневен срок от получаване на съобщението. 
Ако недостатъците не бъдат отстранени в 
указания срок, производството по разглеж-
дане на заявлението се прекратява с решение 
на председателя на Патентното ведомство 
на Република България или упълномощено 
от него лице. Проектът на решението за 
прекратяване на производството се изготвя 
от експерт на съответната дирекция.
(9) Справките или извлеченията се пре-
доставят в 7-дневен срок от постъпване на 
заявлението в Патентното ведомство на 
Република България от дирекцията, която 
води и поддържа съответния регистър. В 
случите по ал. 8 този срок започва да тече 
от отстраняването на недостатъците.
Предоставяне на достъп до досиетата на 
обектите на индустриална собственост
Чл. 14. (1) Патентното ведомство на Ре-
публика България поддържа досие за всеки 
обект на индустриална собственост. Досието 
включва заявката за съответния обект и при-
ложените към нея от заявителя материали, 
служебната документация на Патентното 
ведомство, свързана с експертизата на заяв-
ката и последващите вписвания, документите, 
доказващи наличието на обстоятелствата, 
чието вписване се иска. Досието на обекта 
на индустриална собственост включва и ад-
министративните преписки по образуваните 
производства по възражения, опозиции и 
спорове.
(2) Достъп до досието имат заявителят/
притежателят на съответния обект, а лицата, 
по отношение на които са вписани предви-
дени от закона обстоятелства, имат право на 
достъп само до документацията, въз основа 
на която е извършено вписването. 
(3) Достъп до административната преписка 
по образувано производство по опозиция или 
по спорове имат страните, участващи в тях.
(4) Достъп до досието има и всеки пред-
ставител по индустриална собственост или 
адвокат, упълномощени писмено от лицата 
по ал. 2 и 3, юрисконсулт в трудово право-
отношение с лицата по ал. 2 и 3, както и 
всяко лице, което е изрично упълномощено 
за това с нотариално заверено пълномощно 
от лицата по ал. 2 и 3.
(5) Достъпът до досие се предоставя в 
Централната патентна библиотека при Па-
тентното ведомство на Република България 
по писмено искане от лицата, посочени в 
ал. 2 – 4. 
(6) Когато с искането за достъп до досие 
се иска и предоставянето на копия от него, 
служителите в Централната патентна библи-
отека издават преписи и копия от приложе-
ните към досието на обекта на индустриална 
собственост документи след резолюция на 
главния секретар на Патентното ведомство 
на Република България.
(7) За издаване на копия от приложени-
те към досието на обекта на индустриална 
собственост документи се заплащат такси-
те, предвидени в ценоразписа на услугите, 
предоставяни от Патентното ведомство на 
Република България.
(8) Искането по ал. 5 се разглежда от 
дирекция „Административно-правни дей-
ности“, като директорът го насочва чрез 
единната информационна система към юрист 
за становище налице ли са предпоставките 
за предоставяне на искания достъп.
(9) Когато заявлението се подава от упъл-
номощено лице, но към него или по досието 
не е приложено пълномощно, на подателя 
се изпраща уведомление за отстраняване на 
допуснатата нередовност, което се изготвя 
от дирекция „Административно-правни дей-
ности“ и се подписва от главния секретар. 
(10) Уведомлението по ал. 9 се изготвя 
и насочва чрез единната информационна 
система в срок до 3 дни от разпределянето 
на искането към съответния юрист. В уве-
домлението изрично се указва на искателя, 
че следва да отстрани констатираната не-
редовност в срок от 3 дни съгласно чл. 30, 
ал. 2 от АПК.
(11) Когато не са налице основания за 
предоставяне на достъп или недостатъците 
не бъдат отстранени в указания срок, про-
изводството по разглеждане на заявлението 
за достъп до досие се прекратява с решение 
на председателя на Патентното ведомство 
на Република България или упълномощено 
от него лице. Проектът на решението за 
прекратяване на производството се изготвя 
от служител от дирекция „Административ-
но-правни дейности“.
(12) Решението по ал. 11 подлежи на об-
жалване по реда на АПК.
(13) Достъпът се предоставя след резолю-
ция на председателя на Патентното ведомство 
или упълномощено от него лице. 
(14) Когато са налице основанията за пре-
доставяне на достъп, служител от Централ-
ната патентна библиотека изготвя и изпраща 
писмо, с което уведомява заявителя, че има 
право на достъп до досието в 3-месечен срок 
от получаване на писмото.